La Bombonera klub odlučio je otkazati nastup Jelene Karleuše, a zbog najavljenog mirnog okupljanja Dubrovčana ispred kluba povodom 28. obljetnice pogibije heroja obrane Grada na Bosanci. Naime, upravo na datum kada se trebao održati koncert srpske pjevačice Karleuše, Dubrovnik se prisjeća pogibije branitelja Marija Pezzija, Hamdije Kovača, Antonija Vatovića Vajte, Željka Raguža, Francija Lazibata i Vedrana Ivoševića Genocida.

-Želimo Vas izvjestiti da se nastup Jelene Karleuše otkazuje, odnosno odgađa. Datum ćemo objaviti naknadno. Ovim putem iskazujemo žaljenje zbog nastale situacije i nespretno odabranog datuma koncerta.

Namjera nam svakako nije bila okaljati dan sjećanja na poginule branitelje grada Dubrovnika, već za značaj datuma 09.11.1991. nismo imali saznanja. Iako neznanje nije uvijek isprika, ovom prilikom molimo za razumijevanje – napisali su iz kluba na svojoj Facebook stranici.